მერილინ მონრო

**მერილინ მონრო** (; ბადებაშ ჯოხო დო გვარი **ნორმა ჯინ მორტენსონი**; დ. 1 მანგი, 1926 — ღ. 4 მარაშინათუთა, 1962) — ამერიკალ არტისტ დო მოდელი. ჩინებულ რდჷ კომედიურ „კაშინათომამ ბომბი“ (blonde bombshell) პერსონაჟეფიშ ლაჸაფით; თიქ 1950-იან დო 1960-იან წანეფიშ დაჭყაფუშ ართ-ართ არძაშე პოპულარულ სექს-სიმბოლოთ გინირთჷ, თაშნეშე თი ეპოქაშ სექსუალურ რევოლუციაშ ემბლემათ. თინა ვით წანაშ განწეხანს „პირველ პლანიშ“ (top-billed) არტისტ რდჷ, დო თიშ ფილმეფქ 1962 წანას მუშ ღურაშა 200 მილიონ დოლარიშ (ნამუთ ამდღანერ კურსით მილიარდობათ დოლარ რე) მიშნაველ მოუღეს.

მინი|left|230პქ
ლოს-ანჯელესის დუნაბად მონროქ ბაღანობაშ უმენტაშ ნორთ მენდებულ რდუალაშ ფანიეფს დო ბაღანეფიშ ჸუდეს მუკორთჷ, სოიშა 16 წანაშ ხანს ჯეიმზ დოჰერტშა ვეგეთხჷნ. თინა ქარხანას მუშენდჷ მაჟირა მოსოფელიშ ლჷმაშ ბორჯის, სოდე გიჩინებაფუ „მაართა კინომატოგრაფიულ გჷნართიშ“ ფოტოგრაფ დო დიჭყჷ წჷმოძინელ პინ-აპ მოდელიშ კარიერა, ნამუქჷთ წჷმოძინა მოუღეს 20th Century Fox-იშ დო Columbia Pictures-იშ კუნტახანიან კინოპრპექტეფს. ფრილანსერიშ (ზოხორინელ არტისტიშ) როლეფიშ უკული, 1951 წანას თიქ Fox-წკჷმა უმოს გჷნძეხანურ კონტრაქტ ქჷდოდუ დო პოპულარულ არტისტო გინირთჷ როლეფით მუსხირენ კომედიას, თინეფ შქას: „As Young as You Feel“ დო „Monkey Business“, თაშნეშე დრამეფს: „Clash by Night“ დო „Don't Bother to Knock“. მონრო სკანდალქ აშუ, მუჟანსჷთ გირკჷ, ნამჷ-და ვარადებაშ მოპალიუაშახ შუშელ ფოტოეფ აფუდჷ გინოღალირინ, მარა თე ამბექ თიშ ფილმეფიშოთ ინტერეს ხოლო უმოსო ქჷმიძინჷ.

1953 წანას მონროქ ჰოლივუდიშ ართ-ართ არძაშე გიმოჩამურ მურიცხო გინირთჷ. თის თარ როლეფ უღუდჷ: ფილმ-ნუარს „ნიაგარა“, ნამუთ ღილეთ გეპონუდჷ მუშ სექსუალურ მეკონჭაფობას დო კომედიეფს „ჯენტლმენეფ კაშინათომამ ოსურეფს ისხუნუანა“ დო „მუჭო მივეთხუათ მილიონერს“, ნამუქჷთ საბოლათ გაშქჷ თიშ მურიცხულ იმიჯი, მუჭოთ „პონტორია კაშინათომამი“. კჷნე თიმ წანას თიშ შუშელ ფოტოეფქ გჷმორინაფილქ იჸუ ჟურნალ „ფლეიბოიშ“ პირველ ნომერიშ კაბრაშო დო ცენტრალურ ხასჷლაშო. მონრო შანულამ როლს არსულენდჷ მუშ ჯარალობურ იმიჯიშ აკოქიმინუა დო გამაგალაშო, მარა ძალამ გურგოტახილ რდჷ, მუჟანსჷთ სტუდია ართნერ ტიპაჟიშ როლეფს არზენდჷ დო შხვეფწკჷმა ელაზჷმაფათ დაბალ ხელფასს გინმუგანდესჷნ. 1954 წანაშ დაჭყაფუს თინა კუნტა ხანით საქვარუაშე გეგშეჸონეს, ანდანე ართ-ართ ფილმიშ პროექტშე ვარია თქუნ, მარა ეკრანეფს დირთჷ ფილმით „შკვით წანაშ დუდს“ (1955). თე ნახანდიქ თიშ კარიერაშ ართ-ართ უკაბეტაშ ხაზჷნაშ წჷმოძინათ გინირთჷ.

მუჟანსჷთ სტუდია კჷნ აწურედჷ მონროშ კონტრაქტიშ თირუასჷნ, 1954 წანას თიქ მუშ მაჸალე მილტონ გრინწკჷმა ართო მუშ კინოწარმებაშ (პროდიუსერული) კომპანია ქჷდარსხუ. 1955 წანა თიქ ედომუშამო კომპანიაშ აკოგაფას მეუძღვინჷ დო ლი სტრასბერგწკჷმა „მეთოდური ლაჸაფიშ“ გურაფა ქჷდიჭყუ ნიუ-იორკიშ არტისტეფიშ სტუდიას. თიმ წანაშ დალიას, Fox-იქ თის ახალ კონტრაქტ გაფორმუ, ნამუქჷთ მერილინს უმოს კრეატიულ კონტროლ დო ბრელით უმოს ხეშქირა მოუღჷ.

## რესურსეფ ინტერნეტის
* ოფიციალურ ვებ-საიტი
* What Really Killed Marilyn", article by Clare Boothe Luce for Life, 7 August 1964.
* "Marilyn!" , essay by Dan Callahan for *Alt Screen* on the occasion of a retrospective  at BAMcinématek

## სქოლიო


კატეგორია:1950-იან წანეფიშ Playboy-იშ მოდელეფი
კატეგორია:დუდჸვილუეფი 1962 წანას
კატეგორია:20th Century Studios-იშ კონტრაქტორ არტისტეფი
კატეგორია:XX ოშწანურაშ ამერიკალ ოსურ არტისტეფი
კატეგორია:XX ოშწანურაშ ამერიკალ ურიეფი
კატეგორია:XX ოშწანურაშ ამერიკალ მობირე ოსურეფი
კატეგორია:XX ოშწანურაშ ათეისტეფი
კატეგორია:XX ოშწანურაშ იუდაიზმშა გინულირეფი
კატეგორია:XX ოშწანურაშ კალიფორნიალეფი
კატეგორია:არტისტეფიშ სტუდიანათებუეფი
კატეგორია:ლოს-ანჯელესარ ოსურ არტისტეფი
კატეგორია:გოხურგელ შილებუანობეფიშ მოღვენ ამერიკალ არტისტეფი
კატეგორია:ამერიკალ ოსურ კინოარტისტეფი
კატეგორია:გოხურგელ შილებუანობეფიშ მოღვენ ამერიკალ მუსიკოსეფი
კატეგორია:ბარბიტურატეფით ნაღურეფი
კატეგორია:ორქოშ გლობუსიშ გომორძგვილეფ საუჯგუშო მუსიკალურ ვარ-და კომედიურ არტისტ ოსურიშო
კატეგორია:უესტვუდიშ მემორიალურ პარკიშ საფულას ნთხორილეფი
კატეგორია:კალიფორნიალ დემოკრატეფი
კატეგორია:რეფორმისტულ იუდაიზმშა გინულირეფი
კატეგორია:ნარკოტიკეფით ნაღურეფი
კატეგორია:ლოს-ანჯელესარ ოსურ მოდელეფი
კატეგორია:ურიულ გოჭყაფაშ ამერიკალ ოსურ არტისტეფი
კატეგორია:ურიულ გოჭყაფაშ ამერიკალ ათეისტეფი
კატეგორია:ურიულ გოჭყაფაშ ამერიკალ მობირეეფი
კატეგორია:ურიულ გოჭყაფაშ ოსურ მოდელეფი
კატეგორია:კალიფორნიალ ურიეფი
კატეგორია:ლი სტრასბერგიშ თეატრიშ დო კინოშ ინსტიტუტნათებუეფი
კატეგორია:მეთოდურ ლაჸაფიშ არტისტეფი
კატეგორია:ლოს-ანჯელესარ მობირეეფი
კატეგორია:გოხურგელ შილებუანობეფიშ მოღვენ მობირეეფი